text: Gårdbrand ved Give
  24 september 2013 kl. 04.42
  Et ægtepar og deres voksne søn slap natten til tirsdag ud af et brændende stuehus i tide ved en gårdbrand i Oksenbjerge nær Give. Stuehuset og en anden af gårdens bygninger er gået til i flammerne.
  Gårdens beboere opdagede selv branden og slog alarm kl. 01,20 - og da brandvæsenet nåede frem stod stuehuset og et udhus ikke til at redde.
  De tre beboere - en 53-årig mand og en 48-årig kvinde, samt deres 22-årige søn kunne udskrives fra skadestuen efter undersøgelse for røgforgiftning og må nu finde en ny midlertidig bopæl.
  Der var ingen dyr på gården. Politiets teknikere skal i dag se nærmere på brandårsagen. Mandag havde der været håndværkere på gården, men fejl i el-installitionenen eller rygning, kan også være baggrund for branden.
  